《谒越公墓》
宋代·史弥大

满眼松楸护石茔，此来倍觉暗伤情。
烟云深处眠翁仲，俎豆香伤荐特牲。
一寺近回溪水曲，万山青向墓门横。
杨花无限萦春思，送我轻舟十里程。

作者简介：明州鄞县人，字方叔。史浩长子。孝宗乾道五年进士。累官礼部侍郎。浩在相位，弥大劝其引退，浩主和，弥大主战守，父子异议。卒谥献文。有《衍极朴语》。